شەفەق نیوز/ هەر لە مەسرور بارزانی سەرۆک حکومەت هەرێم کوردستان، و خەلوسی ئەکار وەزیر وەرگری تورکیا، ئمڕوو سێشەممە، دووپات کردن لە گرنگی جیوەجیکردن رێککەفتن  بەغداد- هەولێر  ئەرا گونجانن رەوشەگان لە قەزای شەنگال دابڕیاگ.
ئەوەیش لە پێشوازیکردن بارزانی ئمڕوو ئەرا وەزیر تورکی و شاند یاوەری، وەگورەی بەیاننامەی حکومەت هەرێم.
هەردوگ لاگە لە کۆبونەوەگە باس لە نووەوبوی رەوشەیل عراق و ناوچەگە کردن، و هەمیش باس لە شیوەیل گەشەپێدان پەیوەندیەگان لەناوبەین هەرێم کوردستان و تورکیا کردن.
بەیاننامەگە وتیش: باس لە جەختکردن لە گرنگی هەماهەنگی لەسای پەیوەندیەیل برادەری لەناوبەین هەرێم کوردستان و تورکیا کرد، وەتایبەت هاوکاری هاوبەش ئەرا بتەوکردن ئاشتی و ئارامی لە ناوچەگە.
لەلاییگ تر لە کۆبونەوەگە، هەردوگلاگە دووپات لە گرنگی جیوەجیکردن رێککەفتنەگەی شەنگال کردن، وە شیوەیگ ک دەرچگن میلیشیاگان و هێزە چەکدارە نا یاساییەگان لە شارەگە مسۆگەر بکەێد، وە ئامانج جیوەجیکردن رەوشەگانی و دەرفەت داین ئەرا چگنەوەی ئاوارەگان.
